
545400 SIGHIŞOARA

Str. Muzeului nr. 7, Tel./Fax. 0265-771278

H O T Ă R Â R E A   NR. 1/10.01.2013
pentru modificarea Hotărârii Consiliului Local nr.105/29.11.2012 privind  stabilirea impozitelor şi taxelor locale pentru anul  2013
            Consiliul local al municipiului Sighişoara, întrunit în şedinţă extraordinară;

          Luând act de proiectul de hotărâre şi referatul de aprobare al Primarului municipiului în calitate de iniţiator, înregistrat cu nr.184/07.01.2013, în baza  prevederilor art.33 din Legea nr.393/2004 privind Statutul aleşilor locali, cu modificările şi completările ulterioare, raportate la prevederile art.45 alin. (6) din Legea nr.215/2001 privind administraţia publică locală, republicată, cu modificările şi completările ulterioare;   

Ţinând cont de prevederile art.5 alin.(1) lit.a), alin.(2), art.16 alin.(2), art.20 alin.(1) lit.b), art.27 şi art.30 din Legea nr.273/2006 privind finanţele publice locale, cu modificările şi completările ulterioare;

Văzând prevederile art. 6 şi 7 din Legea nr.52/2003 privind transparenţa decizională în administraţia publică;

Ţinând cont de Titlul IX din Legea nr.571/2003 privind Codul fiscal, cu modificările şi completările ulterioare,  coroborat cu prevederile  Hotărârii Guvernului nr. 44/2004, pentru aprobarea Normelor metodologice de aplicare a Legii nr.571/2003 privind Codul fiscal, cu modificările şi completările ulterioare; 

Având în vedere prevederile art.1 alin.(1), art.17 alin.(1), art.21 alin.(2) lit.a), art.33 alin(1) şi art.35 din Ordonanţa Guvernului 92/2003 privind Codul de procedură fiscală, republicată, cu modificările şi completările ulterioare, precum şi Hotărârea Guvernului nr.1050/2004 pentru aprobarea Normelor metodologice de aplicare a Ordonanţei Guvernului nr.92/2003 privind Codul de procedură fiscală, republicată, cu modificările şi completările ulterioare;

Ţinând cont de prevederile Legii nr.146/1997 privind taxele judiciare de timbru, cu modificările şi completările ulterioare precum şi Legea nr.117/1999 privind taxele extrajudiciare de timbru; 

Ţinând cont de prevederile Hotărârii Guvernului nr.1309/2012 privind nivelurile pentru valorile impozabile, impozitele şi taxele locale şi alte taxe asimilate acestora, precum şi amenzile aplicabile începând cu anul fiscal 2013; 

             Luând în considerare prevederile art.9 pct.3 al Cartei europene a autonomiei locale, adoptată la Strasbourg la 15 octombrie 1985 şi ratificată prin Legea nr.199/1997;

             Având în vedere Raportul de specialitate nr.183/07.01.2013 comun al Direcţiilor din cadrul aparatului de specialitate al Primarului, prin care se justifică necesitatea modificării Hotărârii Consiliului Local nr.105/29.11.2012 privind stabilirea impozitelor şi taxelor locale pentru  anul 2013, în conformitate cu prevederile legale;


Având în vedere avizele favorabile ale tuturor comisiilor pe domenii de specialitate;

În temeiul prevederilor art.27, art.36 alin.(2) lit.b) şi alin.(4) lit.c) coroborat cu prevederile art.45 alin.(2) lit.c) şi art.115 alin.(1) lit.b) din Legea nr. 215/2001 a administraţiei publice locale, republicată, cu modificările şi completările ulterioare.

H O T Ă R Ă Ş T E:

Art.1. Se modifică şi se aprobă nivelurile impozitelor şi taxelor locale pentru clădiri, mijloace de transport, terenuri, reclamă şi publicitate, spectacole, taxa hotelieră şi limitele minime şi maxime ale amenzilor pentru anul 2013, conform anexei  nr.1, care face parte integrantă din prezenta hotărâre.

Art.2. Se modifică şi se aprobă nivelurile taxelor pentu eliberarea certificatelor, avizelor şi ale autorizaţiilor pentru anul 2013, conform anexei  nr.6, care face parte integrantă din prezenta hotărâre.

Art.3. Se modifică şi se aprobă nivelul taxelor si chiriilor pentru bunurile aparţinând domeniului public şi privat al Municipiului Sighişoara  pentru anul 2013, conform anexei nr.8, care face parte integrantă din prezenta hotărâre.
Art.4.  Se modifică şi se aprobă lista actelor normative prin care au fost instituite impozitele şi taxele locale, inclusiv Hotărârile Consiliului Local al Municipiului Sighişoara prin care s-au intituit/stabilit impozite şi taxe locale pe o perioadă de 5 ani anteriori anului fiscal 2013, conform anexei nr.9, care face parte integrantă din prezenta hotărâre.  

            Art.5. Cu aducerea la îndeplinire a prevederilor prezentei hotărâri se încredinţează Primarul municipiului, Direcţiile din cadrul aparatului de specialitate al Primarului, Serviciile publice subordonate Consiliului Local. 

Art.6. Prin grija d-nei Anca Fleşariu, secretar al Municipiului Sighişoara, prezenta hotărâre va fi comunicată în termenul prevăzut de lege, Primarului Municipiului Sighişoara, Instituţiei Prefectului judeţului Mureş şi se va aduce la cunoştinţa publică prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

Burlacu Adrian    

                                                                    

        






Contrasemnează/Avizat pentru legalitate

             SECRETAR,                                                           Fleşariu Anca

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Biroul impozite şi taxe locale ;

1 ex. Direcţia economică

7 ex. AF/MF

 

 

 

 

 

 

 

 

